Prin intermediul acestui proiect de dezvoltare locală, încă 330 de gospodării casnice cu aproximativ 1150 de localnici au acum posibilitatea de a se conecta la sistemul centralizat de canalizare, alăturîndu-se celor 1857 e gospodării care deja beneficiază de acest serviciu.
Primarul orașului, Alexandru Mațarin, a subliniat importanța acestui proiect pentru îmbunătățirea calității vieții cetățenilor."Parcursul a fost unul nu ușor, dar rezultatele sînt remarcabile. Ne așteaptă încă mult de făcut, dar cu perseverență și consecvență sperăm să continuăm să contribuim la îmbunătățirea condițiilor de trai pentru toți cei peste 10 mii de locuitori ai orașului".
Investiția totală în acest proiect se ridică la aproximativ 7,6 milioane de lei, din care 7,5 milioane au fost alocate de către Guvernul Republicii Moldova prin Fondul Național de Dezvoltare Regională și Locală, iar contribuția localității a fost de 80 de mii de lei.
Proiectul a fost realizat în cadrul Programului Național "Satul European".